Poštovani narodni poslanici, otvaram Drugu sednicu Prvog redovnog zasedanja Narodne skupštine Republike Srbije u 2000. godini. Pozivam vas da minutom ćutanja odamo poštu narodnom i saveznom poslaniku Vojislavu Živkoviću, koji je preminuo u periodu između prethodne i ove sednice. Slava mu! Obaveštavam vas da, prema službenoj evidenciji, današnjoj sednici prisustvuje 171 narodni poslanik. Pozivam vas da postavite kartice u poslaničke jedinice radi utvrđenja kvoruma elektronskim putem. Imamo kvorum. Obaveštavam Narodnu skupštinu da sam odobrio odsustvo sledećim narodnim poslanicima: Oliveru Varagiću, Dušanu Vlatkoviću i Predragu Saviću. Obaveštavam Narodnu skupštinu da su pozvani da sednici prisustvuju predsednik, potpredsednici, ministri i sekretar Vlade Republike Srbije, kao i sekretar Republičkog sekretarijata za zakonodavstvo. Dostavljen vam je zapisnik Prve sednice Prvog redovnog zasedanja Narodne skupštine Republike Srbije u 2000. godini, održane 11. aprila 2000. godine. Da li ima primedbi na zapisnik? Reč ima narodni poslanik Marijan Rističević.
Dame i gospodo narodni poslanici, na strani 4. zapisnika, koji nam je dostavljen, piše da, kada sam na prošloj sednici reklamirao povredu Poslovnika zato što predsednik nije otvorio raspravu o našim predlozima za izmene i dopune dnevnog reda, koje su poslanici Koalicije "Vojvodina" uredno predložili i na vreme, a bilo ih je ukupno 12, predsednik Narodne skupštine odgovorio mi je da se o predlozima za dopune i izmene dnevnog reda nisu izjasnili matični odbori. Od kada se to matični odbori izjašnjavaju o izmenama i dopunama dnevnog reda? Istovremeno, sa pravom otvorio je raspravu o dva predloga o izmenama i dopunama dnevnog reda, koje su predložili predstavnici Srpske radikalne stranke. To je uradio sa pravom i u skladu sa poslovničkom procedurom. Takođe sam pitao predsednika na prošloj sednici šta je sa tačkom dnevnog reda - poslanička pitanja. Nije mi odgovorio, a te tačke dnevnog reda nije bilo na toj sednici. Kada su se poslanici iz Sandžaka javljali za reč, predsednik im nije dozvolio da govore, pravio se da ih ne vidi ili ih stvarno nije video. Zato tražim, u skladu sa Poslovnikom, da se u zapisnik sa prošle sednice unese da je predsednik Narodne skupštine na prošloj sednici grubo povredio Poslovnik i izvršio diskriminaciju na narodnim poslanicima iz Koalicije "Vojvodina". Hvala.
Zahvaljujem. Da li ima još nekih primedaba na zapisnik? (Nema.) Pošto ima primedbi na zapisnik, podsećam vas da, prema članu 87. stav 2. Poslovnika, o primedbama na zapisnik Narodna skupština odlučuje bez pretresa. Molim narodne poslanike da, radi utvrđivanja kvoruma, ubace svoje kartice u poslaničke jedinice.Imamo kvorum. Stavljam na glasanje primedbu koju je na zapisnik Prve sednice Prvog redovnog zasedanja Narodne skupštine Republike Srbije u 2000. godini, održane 11. aprila 2000. godine, saopštio narodni poslanik Marijan Rističević. Za ovu primedbu glasalo je pet, protiv je 166, niko nije uzdržan, nije glasalo pet i ukupno prisutno je 176 narodnih poslanika. Konstatujem da Narodna skupština nije usvojila primedbu koju je na zapisnik Prve sednice Prvog redovnog zasedanja Narodne skupštine Republike Srbije u 2000. godini, održanoj 11. aprila 2000. godine, saopštio narodni poslanik Marijan Rističević. Prelazimo na odlučivanje o zapisniku u celini. Molim narodne poslanike da, radi utvrđivanja kvoruma, ubace svoje kartice u poslaničke jedinice. Konstatujem da imamo kvorum. Stavljam na glasanje zapisnik Prve sednice Prvog redovnog zasedanja Narodne skupštine Republike Srbije u 2000. godini, održane 11. aprila 2000. godine. Za 178, protiv je bilo tri, niko se nije uzdržao, nisu glasala tri narodna poslanika, a ukupno je prisutno 184. Konstatujem da je Narodna skupština većinom glasova usvojila zapisnik Prve sednice Prvog redovnog zasedanja Narodne skupštine Republike Srbije u 2000. godini, održane 11. aprila 2000. godine, bez primedbi. Uručeno vam je pismo predsednika poslaničke grupe Socijalističke partije Srbije, kojim obaveštava Narodnu skupštinu da je narodni poslanik Živković preminuo, pa su se stekli propisani uslovi da Narodna skupština konstatuje ovu činjenicu. Takođe, uručen vam je izveštaj Administrativnog odbora Narodne skupštine Republike Srbije, povodom razmatranja ovog obaveštenja, sa predlogom da Narodna skupština, na osnovu člana 102. stav 1. tačka 9. i stav 2. i 3. Zakona o izboru narodnih poslanika, konstatuje prestanak mandata narodnog poslanika Vojislava Živkovića, danom smrti. Saglasno članu 102. stav 1. tačka 9, stav 2. i 3. Zakona o izboru narodnih poslanika, Narodna skupština, na predlog Administrativnog odbora, konstatuje da je prestao mandat, pre isteka vremena na koji je izabran, narodnom poslaniku Vojislavu Živkoviću, izabranom sa izborne liste Socijalistička partija Srbije, Jugoslovenska levica - Slobodan Milošević, u Izbornoj jedinici 28 - Priština, danom smrti. Saglasno Zakonu o izboru narodnih poslanika, izvršiće se popunjavanje upražnjenog poslaničkog mesta u Narodnoj skupštini Republike Srbije. Pošto su se stekli uslovi, predlažem da konstatujemo potvrđivanje mandata narodnog poslanika u Narodnoj skupštini Republike Srbije, za upražnjeno poslaničko mesto, kako bismo omogućili njegovo učešće u radu Narodne skupštine. Uručen vam je izveštaj Republičke izborne komisije o izboru narodnog poslanika u Izbornoj jedinici 18 - Zaječar, radi popune upražnjenog poslaničkog mesta u Narodnoj skupštini Republike Srbije. Takođe, uručen vam je izveštaj Administrativnog odbora, koji je utvrdio da su se stekli uslovi za potvrđivanje mandata narodnog poslanika, sa predlogom da Narodna skupština, shodno članu 30. stav 5. Zakona o izboru narodnih poslanika, konstatuje potvrđivanje mandata narodnom poslaniku Miroslavu Mančeviću, izabranom na izbornoj listi Srpska radikalna stranka - dr Vojislav Šešelj, u Izbornoj jedinici 18 - Zaječar. Na osnovu izveštaja Republičke izborne komisije i izveštaja i predloga Administrativnog odbora, a shodno članu 30. stav 5. Zakona o izboru narodnih poslanika, konstatujem potvrđivanje mandata narodnom poslaniku Miroslavu Mančeviću. Čestitam narodnom poslaniku na izboru. [[Aplauz.]] Prelazimo na utvrđivanje dnevnog reda. U sazivu ove sednice, koji vam je dostavljen, sadržan je predlog dnevnog reda sednice. Kao što ste videli, za ovu sednicu predložena je samo jedna tačka dnevnog reda i to: Izbor saveznih poslanika u Veće republika Savezne skupštine. Pre utvrđivanja dnevnog reda sednice, saglasno odredbama Poslovnika, potrebno je da odlučimo o predlogu za donošenje akata po hitnom postupku i o predlozima za izmene i dopune predloženog dnevnog reda sednice. Prvo, Vlada Republike Srbije predložila je da se, po hitnom postupku, razmotri Predlog zakona o dopunama Zakona o poljoprivrednom zemljištu, koji je podnela Narodnoj skupštini 2. maja 2000. godine. Molim narodne poslanike da postave svoje kartice u poslaničke jedinice. Imamo kvorum. Stavljam na glasanje predlog Vlade Republike Srbije da se po hitnom postupku razmotri Predlog zakona o dopunama Zakona o poljoprivrednom zemljištu. Za su glasala 182, protiv je bilo četiri, niko nije uzdržan, jedan nije glasao, a ukupno je prisutno u sali 187 narodnih poslanika. Konstatujem da je Narodna skupština većinom glasova prihvatila ovaj predlog. Narodni poslanik Marijan Rističević, predložio je da se iz predloga dnevnog reda sednice povuče tačka Izbor saveznih poslanika u Veće republika Savezne skupštine. Da li narodni poslanik Marijan Rističević želi reč? Izvolite.
Dame i gospodo narodni poslanici, ključni razlog da se povuče ova tačka sa dnevnog reda je činjenica da lista predloženih kandidata za Veće republika neće odgovarati stranačkom sastavu poslanika u Narodnoj skupštini Republike Srbije. Neosporno je da Socijalistička partija Srbije, Srpska radikalna stranka i JUL, treba da dobiju 15 mandata u Veću republika Savezne skupštine, ali ste vi pravnom akrobatikom, preko Ibarske magistrale, uspeli u svom naumu da uzmete svih 20 mandata. Mene to ne čudi od partija koje su navikle samo da uzimaju i da otimaju. Nema poslanika iz Vojvodine, nema poslanika Mađara, nema poslanika iz Sandžaka... iz Raške... Drugi krupan razlog zbog koga bi trebalo povući ovu tačku sa dnevnog reda je vaša namera da umesto da se odnosi sa Crnom Gorom poboljšaju vi ih još više zaoštravate. Svađate se sa svojim pajtašima sa kojima ste i napravili Saveznu Republiku Jugoslaviju, da definitivno zbog toga možemo da izgubimo Kosovo ukoliko Crna Gora ode, a vi ste potpisali da je Kosovo autonomno u okviru Savezne Republike Jugoslavije, i to znači da ukoliko Crna Gora ode, Jugoslavije nema, a u tom slučaju nema ni Kosova. Time vi razbijate državu, vi, baš vi, po nalogu spolja, ovu državu, našu državu, komad po komad. Vi ste izdajnici koji za sopstvena nedela optužuju opoziciju. Vi ste vlast koja godinama donosi odluke i potpisuje sporazume u korist naše štete. I ovi izbori koje danas vršite su u tom smeru da oterate Crnogorce i izgubimo Kosovo.
Gospodine Rističeviću, molim Vas da se držite obrazloženja tačke dnevnog reda.
Tačka dnevnog reda je Izbor saveznih poslanika u Veće republika Savezne skupštine. Tražim da se ta tačka dnevnog reda povuče iz razloga koje navodim. Današnjim izborima opet ćete pokrasti opoziciju za pet mandata. Šta ova Narodna skupština radi? Kada je zadnji put raspravljala o zdravstvu, prosveti, privredi, industriji, socijalnom statusu građana? Dve godine vas molim da razgovaramo o problemima u poljoprivredi, koju sistematski uništavate. Dajte da raspravljamo o poljoprivredi, a ne samo o izborima i porezima. Birajte se koliko hoćete, ali dajte da pričamo malo i o kriminalu. Svaka država ima kriminalce, ali naš problem je veći. Kod nas kriminalci imaju svoju državu. Da je kojim slučajem Al Kapone živ i da danas živi ovde bio bi sitna riba pljuckavica za naše kriminalce...
Molim Vas gospodine Rističeviću držite se obrazloženja...
... Mislim da bi ga odrali od batina i naplatili mu reket, toliko bi mali kriminalac bio da ga ne bi u Direkciju JUL-a primili. Birajte se koliko hoćete, ali dajte da pričamo malo i o životnim temama, umesto što raspravljamo samo o tome kako da se odbrani vlast jednog čoveka, a to se više ne može odbraniti. Hvala gospodinu Šešelju što je dobacivao.
Molim za tišinu. Molim narodne poslanike da postave svoje kartice u poslaničke jedinice. Imamo kvorum. Stavljam na glasanje predlog narodnog poslanika Marijana Rističevića da se iz predloga dnevnog reda sednice povuče tačka - Izbor saveznih poslanika u Veće republika Savezne skupštine. Za 6, protiv 183, niko nije uzdržan, jedan nije glasao, a 190 narodnih poslanika je prisutno u sali. Konstatujem da Narodna skupština nije prihvatila ovaj predlog. Narodni poslanik Marijan Rističević predložio je da se dnevni red ove sednice dopuni tačkom dnevnog reda - Predlog zakona o zaštiti poljoprivredne proizvodnje i donošenju zaštitnih cena za strateške poljoprivredne proizvode, koji je Narodnoj skupštini podneo 6. avgusta 1999. godine. Da li narodni poslanik Marijan Rističević želi reč? Izvolite.
Dame i gospodo narodni poslanici, jedan od razloga zašto sam tražio da se na dnevni red stavi Predlog zakona o zaštiti poljoprivredne proizvodnje i donošenju zaštitnih cena za strateške poljoprivredne proizvode u Republici Srbiji je sledeći. Ovde imam litar kisele vode u plastici. Ovaj litar kisele vode sam malopre platio - 22 dinara, a taj litar kisele vode vredi više nego litar i po ulja "Dijamant" iz Zrenjanina. Ovaj litar kisele vode vredi takođe kao dva i po kilograma šećera. Kakvi su to pariteti - možete sami da zaključite, kada je 100 kilograma mineralnog đubriva skuplje od 300 vekni hleba. Poljoprivredna politika koja se vodi u ovoj državi godinama je veoma slična poljoprivrednoj politici koja se vodila između 1945. i 1953. godine, kada se od takve poljoprivredne politike odustalo. Poljoprivredna politika koja se vodi u Republici Srbiji, za takvu politiku teško se može naći neka slična u svetu. Doduše, naše poljoprivredne politike imaju sličnost sa poljoprivrednim politikama bivših istočno-evropskih država, tamo su prehrambene poljoprivredne namirnice stvarno bile jeftine. Ali, tamo su jeftine poljoprivredne namirnice i jeftini poljoprivredni prehrambeni proizvodi išli uz jeftine cene mineralnih đubriva, dizel goriva, mehanizacije itd. Tako da je 100 kilograma mineralnog đubriva vredelo 10 maraka, a kod nas košta 45 maraka. Tamo se traktor mogao kupiti za hiljadu i po maraka, u doba sprovođenja poljoprivrednih politika u bivšim sovjetskim republikama i istočno-evropskim republikama za vreme dok su one bile komunistički uređene. Tamo se za hiljadu i po maraka mogao kupiti traktor, a kod nas za traktor treba izdvojiti 15 hiljada maraka. Dakle, poljoprivredna politika koja se trenutno vodi ne poštuje odgovarajuće paritete cena, prema imputima i ulaganjima u poljoprivrednu proizvodnju i spoljnim paritetima prema industrijskoj robi, tj. mehanizaciji - traktoru. Ukoliko seljaci dobijunovac, ukoliko dobiju pravilnu cenu za svoje poljoprivredne proizvode, verujte, neće taj novac odneti u kiparske i belosvetske banke. Seljaci će za taj novac kupiti mehanizaciju, rezervne delove, opremu, priključne mašine, mineralna đubriva, a tako će živnuti, pre svega mašinska industrija. Možda će seljaci kupovati i automobile, a svi zajedno, dakle i radnici koji rade u mašinskoj industriji, kupovaće robu široke potrošnje, kupovaće konfekciju i na taj način bi živnula proizvodnja. Dakle, ništa ne gubite ukoliko seljacima isplatite pravedne cene za njihov trud, jer oni godinama kao pčelice Maje rade, a onda se pojave neki trutovi pa im sve uzmu. Priča se na televiziji Srbije kako seljaci dobijaju ovo, dobijaju ono. Osim upale pluća i grbavih leđa ništa oni od ove vlade nisu dobili, niti oni išta veliko traže od Vlade. Oni od Vlade traže samo da se prekine sa ovolikim uzimanjem i oduzimanjem, jer od marke koju ulažu u poljoprivrednu proizvodnju jedva mogu da izdvoje i uberu 80 pfeninga. Poljoprivredna proizvodnja, odnosno seljaci, pre svega su nas godinama štitili od vojnih i ekonomskih pritisaka spolja i samo zahvaljujući njima, a ne poljoprivrednoj politici koja se vodi, mi smo te vojne i političke pritiske spolja preživeli. Dakle, oni ni jednog trenutka ne zaslužuju ovakav tretman u ovom društvu. Iz tog razloga mi smo predložili već odavno da se o tome raspravlja u ovoj Narodnoj skupštini i o tome bi trebali svi mi, bez obzira kojoj poslaničkoj grupi pripadamo, da raspravljamo i usvojimo odgovarajuće zaključke i zakone. Zahvaljujem vam na strpljenju.
Molim narodne poslanike da radi utvrđenja kvoruma postave svoje kartice u poslaničke jedinice. Imamo kvorum. Stavljam na glasanje predlog narodnog poslanika Marijana Rističevića da se dnevni red ove sednice dopuni tačkom - Predlog zakona o zaštiti poljoprivredne proizvodnje i donošenju zaštitnih cena za strateške poljoprivredne proizvode. Za šest, protiv 184, niko uzdržan, nisu glasala dva, ukupno prisutno 192 narodna poslanika. Konstatujem da Narodna skupština nije prihvatila ovaj predlog. Saglasno odredbama Poslovnika Narodne skupštine, sve prihvaćene nove tačke uvršćuju se u dnevni red sednice po redosledu njihovog predlaganja, odnosno prihvatanja. O predlozima akata prihvaćenih kao nove tačke dnevnog reda, nadležni odbori, odnosno Vlada Republike Srbije, ukoliko to već nisu učinili, podneće svoje izveštaje, odnosno mišljenja u toku trajanja sednice. Pošto smo se izjasnili o svim predlozima za izmene i dopune predloženog dnevnog reda, molim narodne poslanike da se izjasnimo o dnevnom redu sednice u celini. Molim narodne poslanike da, radi utvrđivanja kvoruma, ubace svoje kartice u poslaničke jedinice. (Imamo kvorum.) Stavljam na glasanje Predlog dnevnog reda sednice u celini. Za 186, tri protiv, niko uzdržan, nisu glasala četiri narodna poslanika, 193 prisutna u sali. Konstatujem da je Narodna skupština većinom glasova utvrdila dnevni red Druge sednice Prvog redovnog zasedanja Narodne skupštine Republike Srbije u 2000. godine u celini. Molim službu Narodne skupštine da pripremi prečišćeni tekst dnevnog reda sednice i uruči ga narodnim poslanicima. D n e v n i r e d 1. IZBOR SAVEZNIH POSLANIKA U VEĆE REPUBLIKA SAVEZNE SKUPŠTINE; 2. PREDLOG ZAKONA O DOPUNAMA ZAKONA O POLjOPRIVREDNOM ZEMLjIŠTU. Pre prelaska na dnevni red potrebno je da Narodna skupština donese odluku o narodnom poslaniku na stalnom radu u Narodnoj skupštini Republike Srbije. Uručen vam je Predlog odluke, koji je podneo Administrativni odbor. Otvaram jedinstveni pretres. Da li predstavnik predlagača želi reč? (Ne želi.) Da li neko od narodnih poslanika želi reč? (Ne želi.) Pošto se niko ne javlja za reč, zaključujem jedinstveni pretres. Molim narodne poslanike da, radi utvrđivanja kvoruma, ubace svoje kartice u poslaničke jedinice. (Imamo kvorum.) Stavljam na glasanje Predlog odluke o narodnom poslaniku na stalnom radu u Narodnoj skupštini Republike Srbije. Za 189, protiv niko, uzdržan niko, tri nisu glasala, ukupno prisutna 192 narodna poslanika. Konstatujem da je Narodna skupština većinom glasova usvojila Predlog odluke o narodnom poslaniku na stalnom radu u Narodnoj skupštini Republike Srbije. Prelazimo na 1. tačku dnevnog reda:- IZBOR SAVEZNIH POSLANIKA U VEĆE REPUBLIKA SAVEZNE SKUPŠTINE Podsećam vas da je Narodna skupština Republike Srbije, na Prvoj sednici Prvog redovnog zasedanja, 11. aprila 2000. godine, donela Zakon o izboru saveznih poslanika u Veće republika Savezne skupštine. Članom 32. Zakona o izboru saveznih poslanika u Veće republika Savezne skupštine utvrđeno je da će se izbori za poslanike u Veće republika, po odredbama ovog zakona, sprovesti u roku od 15 dana od dana njegovog stupanja na snagu. Pošto je Zakon stupio na snagu 21. aprila 2000. godine, na osnovu člana 6. Zakona o izboru saveznih poslanika u Veće republika Savezne skupštine sazvao sam sednicu Narodne skupštine za danas, 3. maj 2000. godine, na kojoj će Narodna skupština izabrati savezne poslanike u Veće republika Savezne skupštine. Saglasno tome, prelazimo na izbor saveznih poslanika u Veće republika Savezne skupštine. Tim povodom, podsećam vas da Narodna skupština, u skladu sa članom 80. Ustava Savezne Republike Jugoslavije i članom 2. stav 1. Zakona o izboru saveznih poslanika u Veće republika Savezne skupštine, treba da izabere 20 poslanika u Veće republika Savezne skupštine, iz reda narodnih poslanika u Narodnoj skupštini Republike Srbije. Poslanici u Veću republika, prema članu 5. stav 1. Zakona o izboru saveznih poslanika u Veće republika Savezne skupštine, biraju se srazmerno stranačkom sastavu narodnih poslanika u Narodnoj skupštini, a broj poslanika koji se bira iz reda pojedinih poslaničkih grupa, u skladu sa članom 5. stav 2. Zakona, utvrđuje predsednik Narodne skupštine, o čemu sam pismom obavestio predsednike poslaničkih grupa 25. aprila 2000. godine. Na osnovu člana 15. Zakona primili ste rešenje o proglašenju zbirne izborne liste za izbor saveznih poslanika u Veće republika Savezne skupštine, iz Republike Srbije od 28. aprila 2000. godine, koje je donela Komisija za izbor poslanika u Veće republika Savezne skupštine, kao i zapisnik sa sednice Komisije za izbor poslanika u Veće republika Savezne skupštine od 28. aprila 2000. godine. Kao što ste iz rešenja o proglašenju zbirne izborne liste videli, predloge kandidata za poslanike u Veće republika podnele su sledeće poslaničke grupe: - Poslanička grupa Socijalističke partije Srbije - za izbor sedam saveznih poslanika iz ove poslaničke grupe - podnela je predlog sa 14 kandidata, - Poslanička grupa Srpske radikalne stranke - za izbor sedam saveznih poslanika iz ove poslaničke grupe - podnela je predlog sa 14 kandidata, - Poslanička grupa Jugoslovenske levice - za izbor dva savezna poslanika iz ove poslaničke grupe - podnela je predlog sa četiri kandidata. Takođe ste iz rešenja o proglašenju zbirne izborne liste za izbor saveznih poslanika u Veće republika Savezne skupštine iz Republike Srbije videli da poslanička grupa Srpskog pokreta obnove, iz koje je, prema članu 5. stav 2. Zakona, trebalo da se izaberu četiri savezna poslanika, nije predložila kandidate za poslanike u Veće republika. Tim povodom, podsećam vas da, prema članu 16. stav 1. Zakona, kad poslanička grupa ne predloži kandidate za poslanike u Veće republika, povećava se broj poslanika koji se biraju iz reda poslaničkih grupa koje su podnele predloge sačinjene u skladu sa ovim zakonom, a prema članu 16. stav 2. Zakona, Narodna skupština utvrđuje, srazmerno broju narodnih poslanika koji određena poslanička grupa ima u Narodnoj skupštini, za koliko se povećava broj poslanika koji se biraju iz reda poslaničkih grupa koje su podnele predloge sačinjene u skladu sa ovim zakonom. Pošto sam, saglasno članu 5. stav 2. Zakona o izboru saveznih poslanika u Veće republika Savezne skupštine, utvrdio da se iz poslaničke grupe Srpskog pokreta obnove biraju četiri poslanika u Veće republika, a poslanička grupa nije podnela predlog za kandidate za poslanike u Veće republika, Narodna skupština, na osnovu člana 16. stav 2. Zakona treba da utvrdi da se izbor izvrši srazmerno broju narodnih poslanika koji se biraju iz reda poslaničkih grupa koje su podnele predloge sačinjene u skladu sa ovim zakonom. S obzirom da poslanička grupa Socijalističke partije Srbije ima 89 narodnih poslanika, poslanička grupa Srpske radikalne stranke 83 narodna poslanika, a poslanička grupa Jugoslovenske levice 21 narodnog poslanika - što ukupno čini 193 narodna poslanika, proporcionalno učešće navedenih poslaničkih grupa u tom ukupnom broju je sledeće: - Količnik sa kojim poslanička grupa Socijalističke partije Srbije učestvuje u tom broju je 0,461, što pomnoženo sa četiri poslanička mandata koja se raspodeljuju iznosi 1,84, pa se zaokružuje na dva poslanička mandata, - Količnik sa kojim poslanička grupa Srpske radikalne stranke učestvuje u tom broju je 0,430, što pomnoženo sa četiri poslanička mandata koja se raspodeljuju iznosi 1,72, pa se zaokružuje na dva poslanička mandata, - Količnik sa kojim poslanička grupa Jugoslovenske levice učestvuje u tom broju je 0,109, što pomnoženo sa četiri poslanička mandata koja se raspodeljuju iznosi 0,44, pa poslaničkoj grupi ne pripada ni jedan poslanički mandat. S obzirom na napred navedene podatke, Poslaničkoj grupi Socijalističke partije Srbije treba da pripadnu još dva poslanička mandata, poslaničkoj grupi Srpske radikalne stranke treba da pripadnu još dva poslanička mandata, što ukupno čini četiri mandata koji se raspodeljuju, pa je potrebno da Narodna skupština, primenom člana 16. stav 2. Zakona utvrdi ovakvu raspodelu četiri poslanička mandata. Molim narodne poslanike da, radi utvrđivanja kvoruma, ubace svoje kartice u poslaničke jedinice. Imamo kvorum. Stavljam na glasanje predlog da se četiri poslanička mandata raspodele tako što će se povećati broj narodnih poslanika koji se biraju, i to: poslaničkoj grupi Socijalističke partije Srbije za dva mandata i poslaničkojgrupi Srpske radikalne stranke za dva mandata. Za 185, protiv 6, uzdržan niko, svi su glasali, u sali je prisutan ukupno 191 narodni poslanik. Konstatujem da je Narodna skupština prihvatila ovaj predlog većinom glasova. Pošto je Narodna skupština prihvatila ovaj predlog, konstatujem da se iz poslaničke grupe Socijalističke partije Srbije bira 9 narodnih poslanika, iz poslaničke grupe Srpske radikalne stranke, takođe 9 narodnih poslanika, a iz poslaničke grupe Jugoslovenske levice dva narodna poslanika. Takođe, konstatujem da će Komisija za štampanje i pečaćenje glasačkih listića pripremiti glasački listić u skladu sa Rešenjem o proglašenju Zbirne izborne liste za izbor saveznih poslanika u Veće republika Savezne skupštine, iz Republike Srbije i povećanim brojem narodnih poslanika koji se biraju iz poslaničkih grupa Socijalističke partije Srbije i Srpske radikalne stranke, na način kako je to utvrdila Narodna skupština. Pošto se, prema članu 17. Zakona, izbor saveznih poslanika vrši tajnim glasanjem, na glasačkom listiću, potrebno je da Narodna skupština, u skladu sa članom 123. Poslovnika, obrazuje posebnu Komisiju za štampanje i pečaćenje glasačkih listića, koju treba da čini po jedan predstavnik svakog predlagača. Poslanička grupa Socijalističke partije Srbije odredila je za predstavnika u Komisiju za štampanje i pečaćenje glasačkih listića narodnog poslanika Životu Cvetkovića, poslanička grupa Srpske radikalne stranke narodnog poslanika Slavka Neškovića, a poslanička grupa Jugoslovenske levice narodnog poslanika Milomira Mijatovića. Pošto su predlagači kandidata za savezne poslanike odredili svoje predstavnike u Komisiji za štampanje i pečaćenje glasačkih listića, molim narodne poslanike da, radi utvrđivanja kvoruma, postave svoje kartice u poslaničke jedinice. Imamo kvorum. Stavljam na glasanje ovaj predlog u celini. Za 181, protiv četiri, niko uzdržan, pet nije glasalo, ukupno je prisutno 190 narodnih poslanika. Konstatujem da je Narodna skupština prihvatila ovaj predlog i na taj način je obrazovala Komisiju za štampanje i pečaćenje glasačkih listića. Podsećam vas da je, prema članu 123. Poslovnika Narodne skupštine, predsednik Komisije za štampanje i pečaćenje glasačkih listića najstariji poslanik iz redova članova Komisije. Komisija će održati sastanak odmah, u sali na drugom spratu. Dajem pauzu od 60 minuta, u toku koje će Komisija pripremiti glasačke listiće. [[Posle pauze -13 h]] Nastavljamo sa radom. Komisija za štampanje i pečaćenje glasačkih listića predala mi je potpisani zapisnik i 250 glasačkih listića. Pre prelaska na glasanje, dozvolite da vas podsetim na odredbe Zakona o izboru saveznih poslanika u Veće republika Savezne skupštine, koje se odnose na postupak i utvrđivanje rezultata glasanja i da vas obavestim o načinu sprovođenja tajnog glasanja. Izbor saveznih poslanika vrši se tajnim glasanjem na glasačkom listiću, to je član 17. Zakona. Narodni poslanik dobija po jedan glasački listić. Svaki narodni poslanik može da glasa samo za onoliko kandidata u okviru poslaničke grupe koliko se bira poslanika u Veće republika iz te poslaničke grupe. Nevažećim glasačkim listićem smatra se nepopunjeni listić, listić koji je tako popunjen da se ne može sa sigurnošću utvrditi za koga je narodni poslanik glasao i listić na kome je zaokruženo više kandidata od broja koji se bira u okviru poslaničke grupe. Kod glasačke kutije biće prisutan narodni poslanik određen na sednici Narodne skupštine, koji će nadzirati ubacivanje glasačkih listića u kutiju. Glasačke listiće narodni poslanici lično ubacuju u glasačku kutiju. Po završenom glasanju, rezultat glasanja utvrđuje Komisija za izbor poslanika u Veće republika, na osnovu predatih glasačkih listića. Izvestilac Komisije za izbor poslanika u Veće republika saopštava podatke o tome koliko je poslanika ukupno glasalo, koliko je svaki kandidat poslaničke grupe dobio glasova i koliko je nevažećih listića. Kad se utvrdi da je broj glasačkih listića koji se nađe u glasačkoj kutiji nakon završetka glasanja veći od broja narodnih poslanika koji su glasali, glasanje se ponavlja. Za poslanike u Veće republika izabrani su kandidati poslaničke grupe koji su dobili najveći broj glasova u okviru broja poslanika koji se iz poslaničke grupe biraju, s tim da broj dobijenih glasova izabranih kandidata ne može biti manji od većine prisutnih narodnih poslanika, u skladu sa članom 80. stav 1. Ustava Republike Srbije. Kad dva ili više kandidata poslaničke grupe dobiju jednak najmanji broj glasova, a poslaničkoj grupi ne pripada toliki broj poslanika u Veću republika, glasanje se ponavlja u odnosu na te kandidate sve dok se ne izabere potreban broj poslanika. O sprovedenom glasanju Komisija sačinjava izveštaj koji podnosi Narodnoj skupštini. Izabranom poslaniku Komisija izdaje uverenje o izboru za poslanika. Uručivanje glasačkih listića obaviće se prozivanjem narodnih poslanika. Pošto je članom 19. stav 1. Zakona utvrđeno da kod glasačke kutije treba da bude prisutan narodni poslanik određen na sednici Narodne skupštine, koji nadzire ubacivanje glasačkih listića u glasačku kutiju, predlažem narodnog poslanika Gorana Perčevića, da nadzire ubacivanje glasačkih listića u glasačku kutiju. Molim narodne poslanike da, radi utvrđivanja kvoruma, ubace svoje kartice u poslaničke jedinice. Imamo kvorum. Stavljam na glasanje ovaj predlog. Za ovaj predlog glasalo je 158, protiv tri, niko nije uzdržan, jedan nije glasao, a ukupno su prisutna 162 narodna poslanika. Konstatujem da je Narodna skupština, većinom glasova, prihvatila ovaj predlog. Narodni poslanik Goran Perčević, koji je određen da nadzire ubacivanje glasačkih listića u glasačku kutiju, po završetku glasanja, glasačku kutiju sa glasačkim listićima, predaće Komisiji za izbor poslanika u Veće republika. Pre nego što počnemo sa uručivanjem glasačkih listića podsećam vas da, prema članu 8. stav 1. Zakona, Komisiju za izbor poslanika u Veće republika čine predsednik Narodne skupštine, sekretar Narodne skupštine i po jedan narodni poslanik iz svake poslaničke grupe koja je predložila listu kandidata. Molim narodne poslanike Zorana Nikolića iz Socijalističke partije Srbije, Dragoljuba Stamenkovića iz Srpske radikalne stranke i Duška Rađenovića iz Jugoslovenske levice, članove Komisije za izbor poslanika u Veće republika, da zauzmu mesta pored predsednika. Počinjemo sa uručivanjem glasačkih listića. Molim Dragoljuba Stamenkovića, člana Komisije, da vrši prozivanje narodnih poslanika, kojima ću ja odmah uručivati glasačke listiće.
Avramov Mita(uzeo listić), Aksentijević Siniša (uzeo listić),Aleksić dr Gradimir (uzeo listić), Ameti Ramadan (nije uzeo listić), Anđelković Zoran (uzeo listić), Arsić Joca (uzeo listić), Atanacković Nebojša - Boban (nije uzeo listić), Bajović dr Snežana (nije uzela listić), Baković dr Tatomir (uzeo listić), Barać Milun (uzeo listić), Bečić Igor (uzeo listić), Biači Antal (nije prisutan), Biro dr Geza (uzeo listić), Blažićdr Milovan (uzeo listić), Božić prof. dr Milan (nije prisutan), Bozalo Dragan (uzeo listić), Bojić prof. dr Milovan (uzeo listić), Borović Borivoje (nije uzeo listić), Budimir prof. dr Milana (uzela listić), Budimirović Dobrivoje-Bidža (uzeo listić), Budić prof. dr Zvonimir (nije uzeo listić), Buđanovčanin Siniša (uzeo listić), Vait mr Ibro (uzeo listić), Vakić Branislav (uzeo listić), Varagić Oliver (nije prisutan), Vasiljević Čedomir (uzeo listić), Veljković Vojin (uzeo listić), Veljković Miroljub (uzeo listić), Veselinov prof. dr Dragan (nije uzeo listić), Veselić Jela (uzela listić), Vladimirović Živan (uzeo listić), Vlatković Dušan (nije prisutan), Vlahović Slobodan (uzeo listić), Vrbaški dr Stevan (nije uzeo listić), Vujanović Božidar (uzeo listić), Vujačić Slobodan (uzeo listić), Vujić Božidar (uzeo listić), Vujović Slavoljub (uzeo listić), Vukadinović Zoran (uzeo listić), Vulović Srđan (nije uzeo listić), Vučić Aleksandar (uzeo listić), Vučurović Božidar (nije prisutan), Gavrilović dr Svetozar (uzeo listić), Gajević Gorica (uzela listić), Gligorijević prof. dr Zoran (nije uzeo listić), Golubović Dragan (uzeo listić), Grubetić Ivan (uzeo listić), Davidović Ljubivoje (uzeo listić), Daja Jovan (uzeo listić), Despotović Aleksandar (uzeo listić), Dimitrijević Milić (uzeo listić), Dimić Dragan (uzeo listić), Dinić mr Voja (uzeo listić), Dišić Miodrag (uzeo listić), Dobrić Dobrosav (uzeo listić), Dragišić Stevo (uzeo listić), Dramlić Miroslav (nije uzeo listić), Dukić Milorad (uzeo listić), Dumbelović Čedo (uzeo listić), Đokić mr Nenad (uzeo listić), Đorđević Aleksandar (uzeo listić), Đorđević dr Živorad (uzeo listić), Đorđević Jovan (uzeo listić), Đurić Dejan (uzeo listić), Đurić Milutin (uzeo listić), Đurić Slavoljub (uzeo listić), Đurković Milivoje (uzeo listić), Đušić Dušan (uzeo listić), Živkov Milucu (uzeo listić), Živković Predrag (nije uzeo listić), Živojinović Velimir - Bata (uzeo listić), Žikić Dragan (uzeo listić), Žunić Milovan (uzeo listić), Zarkov Miladin (uzeo listić), Zdravković Milivoje (nije uzeo listić), Ivanović Branislav (uzeo listić), Išpanovič Ištvan (nije uzeo listić), Janaćković Dragoljub (uzeo listić), Janićević Bogoljub (uzeo listić), Jovanović Živadin (uzeo listić), Jovanović Životije - Žota (uzeo listić), Jovanović Zoran (nije uzeo listić), Jovanović dr Nikola (nije uzeo listić), Jović Milorad (uzeo listić), Jović dr Radoslav (nije uzeo listić), Jovičić Mile (uzeo listić), Jojić Miloš (uzeo listić), Jotić dr Živadin (nije uzeo listić), Jocić Goran (uzeo listić), Karabenč Dušica (nije uzela listić), Kasa Jožef (nije uzeo listić), Kasaš dr Karolj (uzeo listić), Kekić Bojan (uzeo listić), Kertes Mihalj (uzeo listić), Kovačević prof. dr Ivan (nije uzeo listić), Koka Ljuan (uzeo listić), Kostadinović Zoran (nije uzeo listić), Kragović Ljubomir (uzeo listić), KrasojevićMiodrag (uzeo listić), Krkobabić dr Jovan (uzeo listić), Krstin Milorad (uzeo listić), Krstić Slaviša (uzeo listić), Krunić Spasoje - Paja (nije uzeo listić), Kurtešanin Simo (uzeo listić), Kučević Šemsudin (nije uzeo listić), Lazarević dr Jordan (nije uzeo listić), Lakićević Radan (uzeo listić), Latković dr Milan (uzeo listić), Lekić Živadin (uzeo listić), Lenard Tatjana (uzela listić), Ljubojević Dragan (uzeo listić), Mančević Miroslav (uzeo listić), Maravić Ljubiša (uzeo listić), Marinković Stevan (uzeo listić), Marjanović Mirko (uzeo listić), Marjanović mr Tihomir (nije uzeo listić), Marjanski Lazar (uzeo listić), Marković Dragomir (uzeo listić), Marković Momir (uzeo listić), Marković Tomislav (uzeo listić), Marušić Dražimir (uzeo listić), Marčetić Ratko (uzeo listić), Matković Duško (uzeo listić), Mijatović Milomir (uzeo listić), Miković Milan (nije uzeo listić), Milenković Blagoje (uzeo listić), Milenković Tomislav (uzeo listić), Miletić Milivoje (uzeo listić), Milićević dr Leposava (uzela listić), Milovanović Dragan (uzeo listić), Milovanović mr Pera (nije uzeo listić), Milosavljević Živorad (uzeo listić), Milošević M. Zoran (uzeo listić), Milošević dr Zoran (uzeo listić), Milutinović mr Aleksandar(nije uzeo listić), Minić Vasilije(uzeo listić), Mirčić Milorad(uzeo listić), Mihailović Vojislav (nije uzeo listić), Mihajlović Jovanka(nije uzela listić), Mihajlović dr Ljubiša (uzeo listić), Mihajlović Miloje (uzeo listić), Mišković Petar(uzeo listić), Momirski dr Branislav(uzeo listić), Munitlak mr Ratomir (uzeo listić), Murić dr Fevzija(nije uzeo listić), Narić dr Dušan (nije uzeo listić), Nenadović Slobodan (nije uzeo listić), Nešković dr Miroslav - Žuća (uzeo listić), Nešković Slavko (uzeo listić), Nešković Miloš (uzeo listić), Nikitović Milan (nije uzeo listić), Nikolić Vladan (uzeo listić), Nikolić P. Dragan (uzeo listić), Nikolić M. Dragan (uzeo listić), Nikolić B. Dragan (uzeo listić), Nikolić Zoran(uzeo listić), Nikolić Milan (uzeo listić), Nikolić Tomislav (uzeo listić), Novaković dr Mile (uzeo listić), Obretković Mića (uzeo listić), Ognjanović Zoran (uzeo listić), Olujić Tatjana (uzela listić), Pavlović Dragan (uzeo listić), Pavlović Miroslava Dragomir (uzeo listić), Pavlović Mirka Dragomir (uzeo listić), Panić Miodrag (uzeo listić), Pankov Radovan (uzeo listić), Pantić Dragoljub (uzeo listić), Papović prof. dr Radivoje (uzeo listić), Pejčić Bogoljub (nije uzeo listić), Pejčić Dušan (uzeo listić), Penezić Tomislav - Toma (uzeo listić), Peručić Zlatan (uzeo listić), Perčević Goran (uzeo listić), Petijević Veselin (uzeo listić), Petković Jovan - Hoki (uzeo listić), Petković dr Nevena (nije uzela listić), Petrović dr Marina (uzela listić), Petrović Pantelija (nije uzeo listić), Petrović Srba (uzeo listić), Pešalj Ljubomir (uzeo listić), Plužarević Vitomir(uzeo listić), Popović dr Milan(nije uzeo listić), Predin Đorđe(uzeo listić), Purenović prof.dr Milovan(nije prisutan), Radovanović Dragomir(uzeo listić), Radovanović Milovan (uzeo listić), Radovančev mr Živanko(uzeo listić), Radović Dobrosav(uzeo listić), Radosavljević Novica(uzeo listić), Rađenović Duško(uzeo listić), Rajević Ninoslav(nije uzeo listić), Ranđelović Milutin (nije uzeo listić), Ranković Slobodan (nije uzeo listić), Redžić Žarko (uzeo listić), Ristić Bojana (nije uzela listić), Rističević Marijan (nije uzeo listić), Rodić Milan (uzeo listić), Rosić dr Gvozden (nije uzeo listić), Savin Zoran (uzeo listić), Savić Borislav (uzeo listić), Savić Predrag (nije prisutan), Samardžić Milorad (uzeo listić), Svilar Rade (uzeo listić), Sekulić Milija (nije uzeo listić), Selaković Živko (uzeo listić), Selić Ljubiša (nije uzeo listić), Sečei Mihalj (nije uzeo listić), Simić Željko (uzeo listić), Sinadinović Ratko (uzeo listić), Sokolović Zoran (uzeo listić), Spasić Dragan (uzeo listić), Srećković dr Miroslav (uzeo listić), Stamenković Dragoljub (uzeo listić), Stanojević mr Milan (uzeo listić), Stanojević Milovan (uzeo listić), Stanojević Momčilo (uzeo listić), Starčević Stanko (nije uzeo listić), Stevanović Veroljub (nije uzeo listić), Stevanović Ljubiša (uzeo listić), Stefanović Živojin (uzeo listić), Stojadinović prof.dr Ninoslav (nije uzeo listić), Stojković Velibor (uzeo listić), Stojmirović dr Ljubiša (uzeo listić), Stojmenović Jovica (uzeo listić), Suljević Džemail (nije uzeo listić), Tabaković Jorgovanka (uzela listić), Todorović dr Vasilije (nije uzeo listić), Todorović Dragan (uzeo listić), Tomić Dragan (uzeo listić), Tomović dr Slobodan (uzeo listić), Tomčić Milovan (uzeo listić), Tošković Vučeta (uzeo listić), Trajković Vlastimir (uzeo listić), Trninić Zoran (uzeo listić), Trumpić Miodrag (uzeo listić), Ćuk Milan (uzeo listić), Hadži-perić Branislav (uzeo listić), Hinić Slavko (uzeo listić), Cvetković Života (uzeo listić), Colić Momčilo (uzeo listić), Čeković Sanja (nije uzela listić), Čikoš prof.dr Josip (uzeo listić), Čokić Predrag-Čole (nije uzeo listić), ČolićDragan (uzeo listić), Čotrić Aleksandar (nije uzeo listić), Čumić Stanoje (uzeo listić), Šljivić Milomir (nije uzeo listić), Štambuk prof. Vladimir (uzeo listić).
Ima li još neko ko nije pročitan? (Da.)
Zdravković Milivoje (uzeo listić), Vulović Srđan (uzeo listić), Gligorijević Zoran (uzeo listić), Dramlić Miroslav, nije bio u sali (uzeo listić). To je sve.
Da li ima još nekog ko nije pročitan? (Ne.) Pošto su vam uručeni glasački listići određujem vreme za glasanje do 15 časova. Dajem pauzu do 15 časova. Obavite i ručak. [[Posle pauze]] Molim Dragoljuba Stamenkovića, člana Komisije, da vrši prozivanje narodnih poslanika, koji će zatim prilaziti glasačkoj kutiji i u nju ubacivati glasačke listiće, a sekretara Narodne skupštine da, kod imena i prezimena narodnog poslanika u spisku, označi da je narodni poslanik glasao.
Kako je Miliću Dimitrijeviću loše i bolestan je, Komisija je odobrila da glasa prvi. Dimitrijević Milić (glasao), Avramov Mita (glasao), Aksentijević Siniša (glasao), Aleksić dr Gradimir (glasao), Ameti Ramadan (nije glasao), Anđelković Zoran (glasao),Arsić Joca (glasao),Atanacković Nebojša - Boban (nije glasao), Bajović dr Snežana (nije glasala), Baković dr Tatomir (glasao),Barać Milun (glasao), Bečić Igor (glasao), Biači Antal (nije glasao), Biro dr Geza (glasao),Blažić dr Milovan (glasao), Božić prof. dr Milan (nije glasao), Bozalo Dragan (glasao),Bojić prof. dr Milovan (glasao),Borović Borivoje (nije glasao), Budimir prof. dr Milana (glasala),Budimirović Dobrivoje - Bidža (glasao), Budić prof. dr Zvonimir (nije glasao), Buđanovčanin Siniša (glasao), Vait mr Ibro (glasao), Vakić Branislav (glasao),Varagić Oliver (nije glasao), Vasiljević Čedomir (glasao),Veljković Vojin, (glasao), Veljković Miroljub ( glasao),Veselinov prof. dr Dragan (nije glasao), Veselić Jela (glasala), Vladimirović Živan (glasao),Vlatković Dušan (nije glasao),Vlahović Slobodan (glasao), Vrbaški dr Stevan (nije glasao), Vujanović Božidar (glasao),Vujačić Slobodan (glasao), Vujić Božidar (glasao),Vujović Slavoljub (glasao), Vukadinović Zoran (glasao), Vulović Srđan (glasao), Vučić Aleksandar (glasao), Vučurović Božidar (nije glasao), Gavrilović dr Svetozar (glasao),Gajević Gorica (glasala), Gligorijević prof. dr Zoran (glasao),Golubović Dragan (glasao), Grubetić Ivan (glasao),Davidović Ljubivoje(glasao),Daja Jovan (glasao), Despotović Aleksandar (glasao), Dimić Dragan (glasao), Dinić mr Voja (glasao), Dišić Miodrag (glasao), Dobrić Dobrosav (glasao), Dragišić Stevo (glasao), Dramlić Miroslav (glasao), Dukić Milorad (glasao), Dumbelović Čedo (glasao), Đokić mr Nenad (glasao), Đorđević Aleksandar (glasao), Đorđević dr Živorad (glasao), Đorđević Jovan (glasao), Đurić Dejan (glasao), Đurić Milutin (glasao), Đurić Slavoljub (glasao), Đurković Milivoje (glasao), Đušić Dušan (glasao), Živkov Milucu (glasao), Živković Predrag (nije glasao), Živojinović Velimir-Bata (glasao), Žikić Dragan (glasao), Žunić Milovan (glasao), Zarkov Miladin (glasao), Zdravković Milivoje (glasao), Ivanović Branislav (glasao), Išpanovič Ištvan (nije glasao), Janaćković Dragoljub (glasao), Janićević Bogoljub (glasao), Jovanović Živadin (glasao), Jovanović Životije-Žota (glasao), Jovanović Zoran (nije glasao), Jovanović dr Nikola (nije glasao), Jović Milorad (glasao), Jović dr Radoslav (nije glasao), Jovičić Mile (glasao), Jojić Miloš (glasao), Jotić dr Živadin (nije glasao), Jocić Goran (glasao), Karabenč Dušica (nije glasala), Kasa Jožef (nije glasao), Kasaš dr Karolj (glasao), Kekić Bojan (glasao), Kertes Mihalj (glasao), Kovačević prof. dr Ivan (nije glasao), Koka Ljuan (glasao), Kostadinović Zoran (nije glasao), Kragović Ljubomir (glasao), Krasojević Miodrag (glasao), Krkobabić dr Jovan (glasao), Krstić Milorad (glasao), Krstić Slaviša (glasao), Krunić Spasoje - Paja (nije glasao), Kurtešanin Simo (glasao), Kučević Šemsudin (nije glasao), Lazarević dr Jovan (nije glasao), Lakićević Radan (glasao), Latković dr Milan (glasao), Lekić Živadin (glasao), Lenard Tatjana (glasala), Ljubojević Dragan (glasao), Mančević Miroslav (glasao), Maravić Ljubiša (glasao), Marinković Stevan (glasao), Marjanović Mirko (glasao), Marjanović mr Tihomir (nije glasao), Marjanski Lazar (glasao), Marković Dragomir (glasao), Marković Momir (glasao), Marković Tomislav (glasao), Marušić Dražimir (glasao), Marčetić Ratko (glasao), Matković Duško (glasao), Mijatović Milomir (glasao), Miković Milan (nije glasao), Milenković Blagoje (glasao), Milenković Tomislav (glasao), Miletić Milivoje (glasao), Milićević dr Leposava (glasala), Milovanović Dragan (glasao), Milovanović mr Pera (nije glasao), Milosavljević Živorad (glasao), Milošević M. Zoran (glasao), Milošević dr Zoran (glasao), Milutinović mr Aleksandar (nije glasao), Minić Vasilije (glasao), Mirčić Milorad (glasao), Mihailović Vojislav (nije glasao), Mihajlović Jovanka (nije glasala), Mihajlović dr Ljubiša (glasao), Mihajlović Miloje-Mile Meda (glasao), Mišković Petar (glasao), Momirski dr Branislav (nije glasao), Munitlak mr Ratomir (glasao), Murić dr Fevzija (nije glasao), Narić dr Dušan (nije glasao), Nenadović Slobodan (nije glasao), Nešković dr Miroslav - Žuća (glasao), Nešković Slavko (glasao), Nešović Miloš (glasao), Nikitović Milan (nije glasao), Nikolić Vladan (glasao), Nikolić P. Dragan (glasao), Nikolić M. Dragan (glasao), Nikolić B. Dragan (glasao), Nikolić Zoran (glasao), Nikolić Milan (glasao), Nikolić Tomislav (glasao), Novaković dr Mile (glasao), Obretković Mića (glasao), Ognjanović Zoran (glasao), Olujić Tatjana (glasala), Pavlović Dragan (glasao), Pavlović Miroslava Dragomir (glasao), Pavlović Mirka Dragomir (glasao), Panić Miodrag (glasao), Pankov Radovan (glasao), Pantić Dragoljub (glasao), Papović prof. dr Radivoje (glasao), Pejčić Bogoljub (nije glasao), Pejčić Dušan (glasao), Penezić Tomislav - Toma (glasao), Peručić Zlatan (glasao), Perčević Goran (glasao), Petijević Veselin (glasao), Petković Jovan - Hoki (glasao), Petković dr Nevena (nije glasala), Petrović dr Marina (glasala), Petrović Pantelija (nije glasao), Petrović Srba (glasao), Pešalj Ljubomir (glasao), Plužarević Vitomir(glasao),Popović dr Milan (nije glasao), Predin Đorđe(glasao), Purenović prof.dr Milovan(nije glasao), Radovanović Dragomir(glasao), RadovanovićMilovan(glasao), Radovančev mr Živanko(glasao), Radović Dobrosav(glasao), Radosavljević Novica(nije glasao), Rađenović Duško(glasao), Rajević Ninoslav(nije glasao), Ranđelović Milutin (nije glasao), Ranković Slobodan (nije glasao), Redžić Žarko (glasao), Ristić Bojana (nije glasala), Rističević Marijan (nije glasao), Rodić Milan (glasao), Rosić dr Gvozden (nije glasao), Savin Zoran (glasao), Savić Borislav (glasao), Savić Predrag (nije glasao), Samardžić Milorad (glasao), Svilar Rade (glasao), Sekulić Milija (nije glasao), Selaković Živko (glasao), Selić Ljubiša (nije glasao), Sečei Mihalj (nije glasao), Simić Željko (glasao), Sinadinović Ratko (glasao), Sokolović Zoran (glasao), Spasić Dragan (glasao), Srećković dr Miroslav (glasao), Stamenković Dragoljub (glasao), Stanojević mr Milan (glasao), Stanojević Milovan (glasao), Stanojević Momčilo (glasao), Starčević Stanko (nije glasao), Stevanović Veroljub (nije glasao), Stevanović Ljubiša (glasao), Stefanović Živojin (glasao), Stojadinović prof. dr Ninoslav (nije glasao), Stojković Velibor (glasao), Stojmirović dr Ljubiša (glasao), Stojmenović Jovica (glasao), Suljević Džemail (nije glasao), Tabaković Jorgovanka (glasala), Todorović dr Vasilije (nije glasao), Todorović Dragan (glasao), Tomić Dragan (glasao), Tomović dr Slobodan (glasao), Tomčić Milovan (glasao), Tošković Vučeta (glasao), Trajković Vlastimir (glasao), Trninić Zoran (glasao), Trumpić Miodrag (glasao), Ćuk Milan (glasao), Hadži-Perić Branislav (glasao), Hinić Slavko (glasao), Cvetković Života (glasao), Colić Momčilo (glasao), Čeković Sanja (nije glasala), Čikoš prof.dr Josip (glasao), Čokić Predrag-Čole (nije glasao), Čolić Dragan (glasao), Čotrić Aleksandar (nije glasao), Čumić Stanoje (glasao), Šljivić Milomir (nije glasao), Štambuk prof. Vladimir (glasao).
Da li su svi glasali? (Da.) Hvala. Zaključujem glasanje i molim Gorana Perčevića da nam preda kutiju sa glasačkim listićima. Ovde ćemo brojati, u sali. (Prebrojavanje glasova.) (Saopštenje rezultata glasanja u 16,00). Molim vas za malo pažnje. Nastavljamo sa radom i saopštićemo vam rezultate. Od ukupno 250 narodnih poslanika, glasanju su prisustvovala 192 narodna poslanika. Glasačke listiće je preuzelo 188 narodnih poslanika, četiri su odbila da prime. Od ukupno 250 glasačkih listića, preuzetih od Komisije za štampanje i pečaćenje glasačkih listića, neuručena su 62 glasačka listića, koji su stavljeni u poseban koverat i zapečaćeni. Važećih listića je bilo 188, nevažećih nijedan. Rezultati su sledeći: U okviru poslaničke grupe Socijalističke partije Srbije kandidat za poslanika: 1. Gorica Gajević, dobila je 188 glasova; 2. Zoran Anđelković, 188 glasova; 3. Jela Veselić, 188 glasova; 4. Dr Karolj Kasaš, 188 glasova; 5. Bojan Kekić, 188 glasova; 6. Dr Jovan Krkobabić, 188 glasova; 7. Dobrivoje Budimirović Bidža, 188 glasova; 8. Velimir Bata Živojinović, 188 glasova i 9. Duško Matković dobio je 188 glasova; 10. Milivoje Miletić nije dobio nijedan glas; 11. Ratomir Munitlak, nije dobio nijedan glas; 12. Dragomir B. Nikolić, nije dobio nijedan glas; 13. Dragomir Pavlović, nije dobio nijedan glas i 14. Dragomir Radovanović, nije dobio nijedan glas; U okviru poslaničke grupe Srpske radikalne stranke kandidati su dobili sledeći broj glasova: 1. Tomislav Nikolić, 188 glasova; 2. Aleksandar Vučić, 188 glasova; 3. Stevo Dragišić, 188 glasova; 4. Vojin Veljković, 188 glasova; 5. Jovica Stojmenović, 188 glasova; 6. Dragan Čolić, 188 glasova; 7. Lazar Marjanski, 188 glasova; 8. Dragan Ljubojević, 188 glasova; 9. Miroljub Veljković, 188 glasova; Nisu dobili nijedan glas: 1. Božidar Vujić; 2. Dragan Milovanović; 3. Dragoljub Pantić; 4. Tomislav Penezić i 5. Dr Milovan Blažić. U okviru Jugoslovenske levice: 1. Vladimir Štambuk,188 glasova; 2. Prof.dr Milovan Bojić, 188 glasova; 3. Zoran Vukadinović,nije dobio ni jedan glas; 4. Petar Mišković, nije dobio ni jedan glas. Na osnovu stava 1. člana 22. Zakona o izboru saveznih poslanika u Veće republika Savezne Skupštine izabrani su: Iz Socijalističke partije Srbije: 1. Gorica Gajević, 2. Zoran Anđelković, 3. Jela Veselić, 4. Dr Karolj Kasaš, 5. Bojan Kekić, 6.Dr Jovan Krkobabić, 7. Dobrivoje Budimirović - Bidža, 8. Velimir Bata Živojinović, 9. Duško Matković. Iz Srpske radikalne stranke: 1. Tomislav Nikolić, 2. Aleksandar Vučić, 3. Stevo Dragišić, 4. Vojin Veljković, 5. Jovica Stojmenović, 6. Dragan Čolić, 7. Lazar Marjanski, 8. Dragan Ljubojević, 9. Miroljub Veljković. Iz Jugoslovenske levice: 1. Dr Vladimir Štambuk, 2. Dr Milovan Bojić. Komisija za izbor poslanika u Veću republika Savezne skupštine: Dragan Tomić, Snežana Đukić, Zoran Nikolić, Dragoljub Stamenković,Duško Rađenović. Komisija će na osnovu člana 24. Zakona osvakom izabranom poslaniku izdati uverenje o izboru za saveznog poslanika u Veće republika Savezne skupštine. Čestitamo im na izboru. Prelazimo na 2. tačku dnevnog reda: – PREDLOG ZAKONA O DOPUNAMA ZAKONA O POLjOPRIVREDNOM ZEMLjIŠTU Uručen vam je Predlog zakona, koji je podnela Vlada Republike Srbije. Uručeni su vam izveštaji Odbora za poljoprivredu i Zakonodavnog odbora,koji predlažu Narodnoj skupštini da usvoji Predlog zakona. Otvaram načelni pretres. Da li predstavnik predlagača želi reč? Ima reč ministar poljoprivrede,dr Jovan Babović.
Poštovani predsedniče, poštovani narodni poslanici, poljoprivredno zemljište je najveće bogatstvo naše Srbije, zato što raspolažemo sa 5,7 mil.hektara poljoprivrednog zemljišta, 4,7 mil.hektara obradivog zemljišta i 3,6 mil.hektara oraničnih površina. S obzirom da se zemljište ne može obećavati, da je zemljište od opšteg društvenog interesa naše zemlje, cilj ovoga zakona jeste prevashodno da maksimalno koristimo poljoprivredno zemljište, posebno obradiva zemljišta, da racionalno koristimo poljoprivredno zemljište i na toj osnovi da značajno povećamo i prinose i ukupnu proizvodnju u poljoprivredi Srbije. Dovoljno je samo istaći da u poslednje vreme, na bazi stručne evidencije naše stručne poljoprivredne službe,u Republici se ne obrađuje 250.000 hektara oraničnih površina.Ovoprevashodno govori da zemljište ne obrađuju nepoljoprivredna domaćinstva, mešovita domaćinstva, zemljoradničke zadruge i društvena preduzeća.Istovremeno, treba istaći da 100.000 hektara godišnje prelazi , usled nekvalitetne obrade zemljišta, u livade i pašnjake.Sve ovo kazuje da moramo racionalno koristiti i maksimalno se angažovati na korišćenju poljoprivrednog zemljišta. Iz tih razloga, Vlada Republike Srbije je predložila dopune Zakona o poljoprivrednom zemljištu,sa ciljem da se uvedu posebni porezi na nekorišćeno zemljište. Iz tih razloga, želim da istaknem da sva društvena poljoprivredna preduzeća, zemljoradničke zadruge, mešovita domaćinstva,koja ne koriste poljoprivredno zemljište, od sada će plaćati dodatni porez od 10 - 50.000 pokatastarskoj klasi. 50.000 na prvu katastarsku klasu, 40 na drugu, 30 na treću, 20 na četvrtu i 10 na petu. Istovremeno, sva ova preduzeća, uključujući i nepoljoprivrednike koji neracionalno koriste voćnjake i vinograde,plaćaće porez50.000 din. po hektaru, a takođe i sva ova poljoprivredna preduzeća koja ne koriste kvalitetno zemljište od sistema za navodnjavanje , plaćaće porez 100.000 din. po hektaru. Želim da naglasim da nepoljoprivrednici raspolažu sa 40% oraničnih površina.Zato je jasna jedna klauzula u Zakonu , da nepoljoprivrednici, praktično, plaćaju porez na neobrađeno zemljište od 10- 50.000 po katastarskom jutru. Ono što je najbitnije i što treba istaći jeste, da onaj ko ne plati porez na nekorišćeno poljoprivredno zemljište, posle mesec dana Ministarstvo za poljoprivredu, na bazi precizne Uredbe , jasno će ustupiti zemljište,pre svega seljacima, zatim, zemljoradničkim zadrugama i poljoprivrednim preduzećima i na toj osnovi, praktično, obezbediti da se zemljište racionalno koristi. U svakom slučaju, na kraju želim da istaknem, od ovog zakona posebno imaju interesa i velike koristii naša Republika Srbija i seljaci i seljačka gazdinstva i sva poljoprivredna preduzeća koja uspešno obrađuju poljoprivredno zemljište. Mislim da je ovaj zakon poučan i za sve one koji do sada neuspešno koriste poljoprivredno zemljište, posebno obradiva zemljišta i na toj osnovi daće jedan tonda uspešnije i racionalnije koristimo zemljište i da iskoristimo ovo naše prirodno bogatstvo koje je ekološki čisto i kojeomogućava proizvodnju biološki visoko kvalitetne i zdrave hrane. Ja vas pozdravljam i želim da usvojimo ovaj zakon. Hvala.
Da li neko od narodnih poslanika želi reč? Ima reč narodni poslanik Dragan Veselinov.
Kolege i narodni poslanici, gospodine ministre poljoprivrede, ja sam veoma nesrećan zbog ovog predloga zakona, koji ste vi podneli. Ovo je ona vrsta zakona koja, verujem , da u ovakvim okolnostima ni jedna zdrava Vlada ne bi ponudila. Ovaj zakon je plod neoboljševičke svesti. Ovaj zakon je deo onog duha protiv kojeg sam se ja nekada borio, duha o zemljišnom maksimumu, duha da se seljacima zabranjuje da kupuju traktore do 1966, onog duha koji je seljacima zabranjivao da angažuju spoljnu radnu snagu. Nikada se ne napada krupni posed kaznenim porezima. Ako se istovremeno napada i krupni i sitni posed poreskim kaznama, onda je za to kriva Vlada. Nemoguće je da se u zemlji, pogotovo ovoj u kojoj postoji Vojvodina, moravski seljak, mačvanski seljak, da se u ovakvim uslovima pripiše mentalitetu ili hiru stotinama hiljada ljudi da namerno ne obrađuju zemlju, a da se ne vidi da su za to, pre svega, krivi neodgovarajući agrar i uslovi u našoj zemlji. Pre bi Vlada trebalo da podnese ostavku ili ministar za poljoprivredu zbog ovakvog predloga. Ovakav zakon kojim se napada poreskim kaznama krupni posed, sitni posed, dovešće do nagle prodaje zemlje i do pada cene zemlje i omogućiće krupnim manipulantima da jedan deo tog zemljišta uzmu za sebe. To je jedno. Drugo, ovo je više napad i na mešovita gazdinstva i na društvena, koja su preostala, i na zadruge radi poreskog zahvatanja ali neće to dovesti do plasiranja neobrađenog zemljišta. Kažnjava se mešovito gazdinstvo, farme, firme za neobrađenu zemlju onda kada postoji alternativna radna snaga, koje kod nas više nema ili postoji sposobna mehanizacija koja će se plasirati u poljoprivredi. Toga kod nas nema. Nama je mehanizacija stara oko 19 do 20 godina, traktorska, kombajni preko 20 godina, u poljoprivredi nema podsticaja. Kamate koje država duguje za neizmirene dugove prema seljacima stoje, regresi za đubrivo se ne isplaćuju, ne postoje, premije za mleko se ne isplaćuju ili se isplaćuju sa ogromnim zakašnjenjem. Odavno se zna da naš seljak, vojvođanski, moravski, po analizama mnogih agrarnih ekonomista, spada u grupu najboljih farmera u svetu. Ova apstinencijaod poljoprivrede nije plod njihovog neznanja, plod je ogromnog siromaštva i nesposobnosti da se u poljoprivredi akumulira. Ne znam sa kim ste se konsultovali oko ove stvari. Da li ste se konsultovali sa radnicima, sa Sindikatom radnika zaposlenih u poljoprivredi, sa bilo kojom seljačkom strankom, sa privrednim komorama, sa poslovnim zajednicama, sa zadružnim savezima, ne znam, moguće je da ste se sa nekim konsulstovali. Doduše, da ste se konsultovali sa bilo kim, ne verujem da bi dobili podršku za ovo. Ovo je stara ideja, znam i čija je ideja. Ovo je stara ideja onih koji su zastupali zemljišni maksimum, pa misle da sada mogu i ovo da učine. Zašto se ne dogodi da jedanput kaznite Železaru koja proizvodi pečurke? Zašto napadate poljoprivredu? Zašto se ona poreskim kaznama gađa? Naša industrija radi sa ispod 40% kapaciteta. Što Vlada ne ponudi poreske kazne celoj industriji? Zašto uporno poljoprivredi to nudi? Takav potez još niste izveli do sada. Zašto ne odredite kazne po arima, zašto po hektarima? Ovo je zakon protiv vojvođanskog poljoprivrednog gazdinstva. Ono će da plaća ove kazne. Ovo je zakon protiv vojvođanske poljoprivrede, jer u njoj su glavnine društvenih gazdinstava i zadruge koje ne mogu iz ekonomskih razloga da obrade poljoprivredno zemljište. Zašto jedanput ne donesete kazne u arima, već uporno u hektarima? Zašto nam ne kažete koga ćete da kaznite? Šta je to neobrađena zemlja? Da li je to nepoorana zemlja? Da li je to neposejana zemlja? Da li je to zemlja sa koje nije skinuta letina? Da li je to zemlja koja je stradala od podzemnih voda? Da li je to zemlja staračkih gazdinstava, a njih je na stotine hiljada? Kako možete očekivati da staračka gazdinstva plate poreske kazne? Ona to neće moći. Pokažnjavaćete mnoge seljake koji imaju u drugom ataru zemlju u kome ne žive, pokažnjavaćete ih zbog toga što se ne obrađuje zemlja, a u ovoj zemlji nije moguće slobodno doći do dizela, sa teškoćama se dolazi do semena, cene su neprekidno depresivne i koga ovde kažnjavamo? Neće ovo vratiti zemljište u funkciju. Možda će jedan broj krupnih manipulanata dobiti zemlju na osnovu toga što će biti oduzeto pravo da se njome koriste ovi koji zbog ekonomskih okolnosti to ne mogu, ali u suštini će ova vlada ponovo napasti poljoprivredu i mešovito seljačko gazdinstvo, zadrugu i društveno gazdinstvo poreskim taksama. Upravo ono što vi činite, to je da neprekidno kažnjavate. Zašto ne biste doneli zakon o slobodnoj trgovini poljoprivrednim proizvodima u našoj zemlji, o slobodnom izvozu poljoprivrednih proizvoda, što predlaže Koalicija "Vojvodina"? Zašto ne doneste zakon o novom penzijsko-invalidskom osiguranju zemljoradnika, gde bi se fond punio iz 3% od poreza na promet, a svaki zemljoradnik sa 65 godina starosti to dobio, a domaćica sa 60 godina? Zašto ne donesete zakon da se oslobode zemljoradnička gazdinstva od poreza, doprinosa, taksa i svih dažbina za mineralna đubriva, dizel gorivo, seme, sredstva za zaštitu bilja, stočnu hranu, sredstva za veterinarsku negu životinja, mehanizaciju, rezervne delove i usluge u poljoprivredi? Zašto kazne? Zašto ne podsticaji? Zašto ne sloboda? Zašto odmah ograničenje? Ovo bi trebalo izgleda da bude put da se namakne nekoliko milijardi dinara u porez. Izračunajte samo po minimalnoj poreskoj taksi ili ovom kaznenom porezu od 10 hiljada dinara po hektaru, to puta 250.000, koliko bi to novca trebalo da donese. To nema ko da plati. Vi ulazite u neku posebnu pseudoagrarnu revoluciju. Niste lepši poklon mogli da napravite opoziciji, baš me to raduje, da idete u obračun sa mešovitim gazdinstvima. To je danas većina agrarnog stanovništva. Idete u obračun sa agrarnim radnicima u zadrugama i društvenim gazdinstvima. Moguće je da ste procenili da je to dobro, ali ne ulazim u političke aspekte stvari, to u poljoprivredi neće dati rezultata. Pretrpećete samo nove napade, a u poljoprivredi nove proizvodnje neće biti. Tražim od vas odogovore na ova pitanja. Želim da kažete kako ste to zamislili, koja ćete to gazdinstva da napadate, sa kojim ciframa računate da odu u državni budžet i zašto će taj novac da se koristi?
Zahvaljujem. Da li se još neko od narodnih poslanika javlja za reč? Reč ima Lazar Marjanski, narodni poslanik.
Poštovani narodni poslanici, poštovani predsedniče, hteo bih da kažem par reči o zakonu koji je predložen. Naime, o ovom zakonu može da diskutuje onaj ko ima zemlju. Ovo je jedan zakon koji nešto obećava. O čemu se radi? Sigurno da postoji dosta neobradivih površina. Veći deo je u društveno - državnom sektoru. Tamo gde je domaćin, tamo nema neobrađenog zemljišta. Šta se dobija sa ovim zakonom? Možemo kao i u poljoprivredi kazati, što je najlakše, šta gubimo. Uvek možemo reći šta smo izgubili, da smo mogli nešto više da uradimo. Ovako, 250.000 hektara, koliko je gospodin ministar izneo, da samo uzmemo da tri i po tone pšenice ima po hektaru, to je jedan prosek od 875.000 tona pšenice za jednu godinu. Kada bi se to pretvorilo koliko je brašna - prosečno je potrebno za Jugoslaviju oko dva miliona i dvesta hiljada tona, računa se od 200 do 220 kilograma pšenice po glavi stanovnika neki prosek. Midobijamo 496.000 tona brašna i oko 380.000 tona mekinja i ostalih nusproizvoda koji idu uz meljavu. Kada bi to pretvorili u kukuruz, oko 1.100.000 tona kukuruza godišnje dobijamo. Te površine koje su neobrađene predstavljaju veliku opasnost jer se tu javlja divlji sirak, o čemu sam i pre govorio. To je za sve ostale njive koje su okolo. Taj divlji sirak je sigurno jedno veliko zlo. Otprilike, procentualno, tamo gde su površine zaražene sirkom od 10 do 15% po jutru ili po njivi su zagađene sirkom. A, šta se još dobija? Oni koji hoće da rade oni mogu da rade. U mojim Melencima jako je malo neobrađenih površina. Jako malo. Dok susedno selo Kumane, odnosno u zemljoradničku zadrugu upravo su došli oni koji ne znaju da je vode i od prošle godine još pšenicu nisu pokosili. A da ne govorim o kukuruzu. Zato je tih površina mnogo. Ne kažem da bi trebalo u ovom zakonu još nešto da se doda. Ali, suštinski je da onaj ko hoće da radi može. Nisam računao dobit ljudima koji nerado obrađuju zemlju, da daju drugim zemljoradnicima i, gospodine Veselinov, ima u Melencima i okolini ljudi koji rade oko dve hiljade jutara. To znači hiljadu i nešto hektara. Oko većih mesta, i sve su te površine obrađene, samo kada neko hoće da radi. Sigurno je da je velika dobit i u novcu. Možda je Vlada mislila, i ja bih predložio Vladi, da deo tog novca usmeri u borbu i zaštitu od korova i sirka. To je veoma opasno. Hvala.
Zahvaljujem. Ima reč narodni poslanik Marijan Rističević.
Dame i gospodo narodni poslanici, u vezi sa ovim predlogom zakona, kao da sam znao, 11. aprila postavio sam poslaničko pitanje Vladi Republike Srbije i Ministarstvu poljoprivrede. Ne znam da li je ministar to pitanje dobio. Pitao sam ga - po kom zakonu "Agrounija" godinama izdaje hiljadu i petsto hektara zemlje u zakup, neposrednom pogodbom, bez konkursa, drugim pravnim i privatnim licima, da bi jedan od njih, a to je najverovatnije pogodba na duži rok, izdavanje u zakup zemljišta koje nije "Agrounijino", nego je država to zemljište (glas - to nije tema) ... Jeste. Poljoprivredno zemljište je tema. Nego je država to obradivo poljoprivredno zemljište ustupila "Agrouniji", a ona je otpustila 50% radnika, a hiljadu i petsto hektara dala u zakup drugom pravnom i privatnom licu, neposrednom pogodbom i bez konkursa, i ovaj ga uzeo i pravi tamo neke zgradetine, na zemlji na kojoj su radnici godinama stvarali dohodak i primali platu. Naravno da nisam dobio odgovor na to pitanje. I po ovom zakonu ta poljoprivredna organizacija, odnosno taj kombinat nije obuhvaćen ovim zakonom. Zato što je zemlju izdao u zakup. Znači, on je već i ne obrađuje. Postoji druga poljoprivredna organizacija koja ne uživa, odnosno ne obrađuje zemlju koju je dobila od države, nego je tu zemlju kupila svojim radom. E, toj poljoprivrednoj organizaciji, odnosno zadruzi, Ministarstvo poljoprivrede je naredilo da poseje 200 hektara šećerne repe. Pošto ovi nisu imali dovoljno obradivog zemljišta da bi posejali 200 hektara šećerne repe, onda su morali da preoru tek prihranjen ječam. Da li je ovo istina gospodine.... [[komentar iz sale se ne čuje]] Ne, ukoliko Vi gospodine Nikoliću tvrdite da sam ja ovo izmislio, ja zalažem svoju glavu ukoliko sam ovo izmislio [[smeh]] A Vi založite svoju, jer ona iovako puno ne vredi. Ministar poljoprivrede je ovde rekao... [[žagor]]
Molim vas za tišinu. Dozvolite narodnom poslaniku da govori, molim vas.
Ministar poljoprivrede je rekao da će ovim predlogom zakona doći do uvećanja prinosa. Zašto su prinosi mali? Zato što je ova vlada godinama vodila takvu politiku da je prvo sindikalno i politički razbila poljoprivredne proizvođače, i društvene i individualne, a onda su oni bili laka meta za ovu vladu. Potom je Vlada niskim cenama, zabranom trgovine sa okolinom, zabranom trgovine van teritorije Srbije bez dozvole Vlade ograničila tržište i stekla uslove da u bescenje otkupi poljoprivredne proizvode od poljoprivrednih proizvođača. I to što je Vlada plaćala nije koštalo puno. Jednostavno je plaćala naštampanim novcem, novcem bez pokrića iza koga ne stoji roba. Što seljaci krvavo po tri puta zarade drugima se naštampa. Sve je to za posledicu imalo pad prinosa.
Molim vas da dozvolite narodnom poslaniku da govori.
Zbog toga je pao prinos po jedinici površine, dakle isključivo zbog neodgovorne poljoprivredne politike ove vlade. Vi ste ovde rekli da je neobrađeno 250 hiljada hektara obradivog zemljišta. Vi ste u koliziji sa Radio-televizijom Srbije. Mi godinama slušamo kako je svo poljoprivredno zemljište u Srbiji obrađeno. Sada ste vi rekli nešto drugo. Danima RTS govori da je setva obavljena na 100 %, na 110% obradivih površina, i vi sad izađete i kažete - 250 hiljada hektara poljoprivrednog zemljišta nije obrađeno. Nadalje, vi tvrdite da ćete ovim zakonom usrećiti seljake koji će, eto, dobiti priliku da obrađuju to poljoprivredno zemljište, koje poljoprivredne organizacije, odnosno mešovita domaćinstva ne mogu da obrađuju i da ćete vi to zemljište ustupiti na obradu, ukoliko onaj ko ne obrađuje to poljoprivredno zemljište i ne plati kaznu od 50 hiljada dinara, a tvrdite da je ta suma jednaka prihodu po jedinici površine. Ne znam ni jednog seljaka, ni jednu poljoprivrednu organizaciju koja je uspela da u Vojvodini stvori po hektaru 50 hiljada dinara dobiti. Da vas podsetim, to bi negde bilo 40 tona pšenice po hektaru, a kada smo već kod pšenice, ona cenu nije menjala 3 - 4 godine, cena pšenice je skočila za 25%, a inflacija je bila 600%. Dakle, ne verujem da vi imate kome ovu zemlju da date ukoliko pledirate da seljacima, ostarelim seljacima, sa zastarelom mehanizacijom date 250 hiljada dodatnih hektara na obradu, ja u to ne mogu da verujem. Danas ostareli seljaci, koji su neretko vrlo malo stariji od svoje mehanizacije, direktno sa mašina padaju u krevet i posle kraće bolesti, zbog nebrige, socijalne i zdravstvene nebrige države prema njima, umiru. To su ljudi koji su godinama krvavo radili, ljudi koji su proizveli milione tona hrane, a neretko umiru usamljeni... Dakle, ja ne verujem da vi imate poljoprivredne proizvođače, seljake, individualne, kako hoćete to nazovite, kojima možete da dodate novih 250 hiljada hektara obradivog zemljišta da bi ga oni obrađivali i stvarali prihod koji vi cenite da je 50 hiljada dinara po hektaru. Znam ja šta Vladu boli. Vlada duguje ogromnu količinu poljoprivrednih proizvoda Rusima za gas i za spoljno plaćanje [[smeh]] Gospodine, gospodine Nikoliću dajte se malo upristojite. Ostaje ta neverica da će se seljaci uopšte i oni koji žele domoći viškova te zemlje ukoliko vi tvrdite da će oni profitirati u ovome. Ono što ja znam da će se sigurno desiti, a desiće se da ovaj zakon vrlo brzo u ovoj skupštini doživi nove izmene i dopune, gde ćete reći da sve ove kaznene mere se odnose i na seljake. Ovo je samo prvi korak u oživljavanju aveti prošlosti u kožnim mantilima, koja će nam čupati brkove. Hvala.
Ima reč narodni poslanik Miloš Jojić.
Uvaženo predsedništvo, poštovane kolege narodni poslanici, koliko ja shvatam sadržinu ovoga zakona, on ima dodirnih tačaka sa jednim od niza zakona koje je ova skupština donela, a to je onaj Zakon o vraćanju poljoprivrednog zemljišta određenim subjektima. Statistički podaci nam govore, a to je ovde i gospodin ministar izneo, da ima oko 250 hiljada hektara neobrađenog poljoprivrednog zemljišta u toku godine i da su na najvećem delu tog poljoprivrednog zemljišta sada vlasnici oni koji su van područja gde se to zemljište i nalazi. Prema tome, manje je onih organizacija koje su državnog ili društvenog karaktera, gde je to poljoprivredno zemljište ostalo neobrađeno, zbog loše politike možda, koja se ovde pokušava nametnuti, koju Vlada Srbije vodi prema agrarnom budžetu. Ovaj zakon, po nama, radikalima, ima stimulativni karakter, stimulativni karakter sa jedne strane, sa ciljem da se zemljište bolje iskorišćava za poljoprivrednu proizvodnju, a što manje da se pretvara u pašnjake i livade. Drugo što sam hteo da kažem to je da se, s druge strane, uvodi poseban porez. On ima za cilj da se bolje iskoristi to poljoprivredno zemljište. Dalje, predviđa se i mogućnost oduzimanja tako neadekvatno korišćenog zemljišta i da se preda drugim subjektima na korišćenje, iz jednog prostog razloga, da se ti subjekti grupišu, da grupišu svoje poljoprivredno zemljište, a s druge strane, stimulišu se time što će se osloboditi dela poreza za to zemljište koje se neadekvatno koristi. Smatram da je predloženo rešenje ovog zakona dobro i smatram da je ova vlada trebalo još i ranije da predloži ovaj zakon, i sa svoje strane ja ga podržavam i predlažem kolegama da ga usvoje. Hvala.
Ima reč narodni poslanik Dragan Dimić.
Dame i gospodo narodni poslanici, izišao sam posebno pred ovu govornicu da kažem mom sugrađaninu Marijanu Rističeviću da je za ovom govornicom danas izrekao jednu veliku neistinu. Kod nas u Sremu Podunavci kažu, kad neko priča gluposti, da "grabulja talase na Dunavu". E, tako je danas i gospodin Rističević uradio, što je izrekao jednu notornu laž da je "Agrounija" iz Inđije preorala pšenicu, mladu pšenicu, ječam, i da seje repu. Međutim, nije istina, laže. Laže iz razloga toga što pouzdano znam da je Sremski okrug odredio opštine i količine koje će zasejati šećernom repom. Opštini Inđija je pripalo jedno 35 hektara, i to je dobila zaduženje "Agrounija" da zaseje. Međutim, deo zemlje kojom raspolaže pripremala je za kukuruz i ove kulture koje dolaze. Pojma nema o preoravanju već zasejanog zemljišta, i to možete odgovorno da dobijete iz "Agrounije". Znači, ni ječma, ni pšenice, ni ničega ostalog. Ubuduće ćemo sve ove neistine morati narodu Srbije dokazivati.
Marijan Rističević traži repliku.
Dame i gospodo narodni poslanici, gospodine ministre, na početku svog izlaganja stvarno sam pomenuo "Agrouniju", ali sam rekao da je "Agrounija" ... (galama u sali).
Molim vas, dozvolite poslaniku da govori.
Dobro, izdajnik sam, lažov, pustite me da govorim sada. Meni je čast da budem izdajnik vaše politike. Zbog vaše politike i jeftinog patriotizma meni je poginulo pet rođaka, a zbog moje politike tebi nije poginuo niko. Zbog moje politike nikome nije kuća gorela, zbog moje politike niko nije proteran, zbog moje politike niko nije ostao bez imovine, a sada me pustite da govorim. Ja sam rekao da je "Agrounija" neposrednom pogodbom, bez konkursa, izdala u zakup 1.500 hektara, da je to prva organizacija, a za drugu organizaciju sam naveo da poseduje svoju zemlju, a radi se o seljačkoj radnoj zadruzi, gospodinu sugrađaninu da kažem. Oni su dobili naređenje, preko Sremskog okruga, od Vlade Srbije, da zaseju 200 hektara šećerne repe. Pošto nisu imali toliko zemljišta za to, zato što ljudi, između ostalog, gaje koke nosilje, i pošto su planirali proizvodnju ranije, oni su preorali ječam, već prihranjen, i posejali šećernu repu. Dakle, nisam rekao da je "Agrounija" posejala šećernu repu. Ona gotovo i ne seje, ona izdaje zemlju u zakup, i rekao sam da je to zemlja koju je država dala na korišćenje, na obradu, da bi radnici primali platu. Oni su otpustili 50% radnika, i vi to dobro znate, i znate kome su izdali 1.500 hektara u zakup. Hoćete reći da nisu? Evo, izvolite, recite da nisu. A za drugu organizaciju, gospodine ministre, vi ste slušali, lepo znate, za drugu organizaciju sam rekao da poseduje svoju sopstvenu zemlju, koju je svojim radom kupila, i da su oni preko Sremskog okruga dobili naređenje da zaseju 200 hektara šećerne repe. (Glasovi: izdajnik si.) Izdajnik sam vaše politike, tim se dičim.
Ima reč narodni poslanik Dragan Dimić, odgovor na repliku.
Trebalo je kazati koja je to zemljoradnička zadruga, sa koliko zemlje, odnosno koliki potez zemlje ima ta zemljoradnička zadruga. Ja ih znam na teritoriji opštine Inđija i znam kolike posede imaju, i da vidimo kome je to "Agrounija" "ispod ruke" prodala ili dala zemljište da gradi neke objekte sumnjivog karaktera. Da vidimo i to da se ovde iziđe za govornicu i da kažemo - tako i tako. Međutim, i to je notorna neistina. Sve što je urađeno u tome delu, to je zakonski urađeno, to je bilo u okviru opštine, sa čime je opština raspolagala, i opština ima pravo na licitaciju za određene objekte, određene namene, da ih ponudi građanima, znači onima koji su zainteresovani. Znači, taj deo takođe ne stoji i mislim da od danas najverovatnije, što se tiče teritorije opštine Inđija, ako se iznesu neke neistine, moraću redovno da se javljam, jer drugačije ne možemo suzbiti neistinu i građani Srbije su na određeni način obmanuti određenim izjavama poslanika, koje apsolutno ne odgovaraju istini. To je suština.
Zahvaljujem. Da li se još neko javlja za reč? Ima reč narodni poslanik Jela Veselić.
Poštovano predsedništvo, uvažene kolege i koleginice, mislim da poljoprivreda i naši seljaci nisu zaslužili da se ova govornica zloupotrebljava i da se izriču određene neistine, i to od onih poslanika koji nemaju odgovornost za javno izrečenu reč. To neka njima služi na čast, a mi danas imamo Predlog zakona, koji je ponudila Vlada Republike Srbije, koji je u stvari dopuna Zakona o korišćenju poljoprivrednog zemljišta. Vrlo kratak, jasan, i znaju se osnovni ciljevi predloga dopune Zakona o korišćenju zemljišta. Ministar za poljoprivredu je u svom uvodnom izlaganju dao obrazloženje i dovoljno istakao značaj poljoprivrednog zemljišta, da je to naše nacionalno bogatstvo i mi smo dužni da ga zaštitimo, kao što to čine i sve zemlje razvijenog sveta. Naime, ovim izmenama i dopunama Zakona mi faktički stimulišemo dobre domaćine, dobre i vredne poljoprivredne proizvođače, a kažnjavamo, i treba da sankcionišemo one koji ne gazduju na pravi način nacionalnim bogatstvom. Ovaj zakon treba da dovede do boljeg korišćenja poljoprivrednog zemljišta, da dovede do ukrupnjavanja poljoprivrednog zemljišta i da dovede do zaustavljanja migracije poljoprivrednog stanovništva iz sela u grad. Mislim da ta objašnjenja dovoljno govore da poslanici, pre svega SPS-a će dati podršku predloženom zakonu i lično mislim da bi Vlada Republike Srbije i resorno ministarstvo vrlo brzo trebalo da razmišlja i o donošenju zakona koji će regulisati naslednu politiku u nasleđivanju poljoprivrednog zemljišta, jer se za takvim zakonom oseća potreba među onima koji se bave isključivo poljoprivrednom proizvodnjom. Mislim da će ovaj zakon naići na podršku, a pre svega onih dobrih, vrednih ratara i stočara kojima je poljoprivreda osnovno i jedino zanimanje. Mi ćemo kao država ukupno imati svi od toga koristi. Hvala lepo.
Hvala. Da li se još neko javlja za reč? Ne. Zaključujem načelni pretres. Molim narodne poslanike da postave svoje kartice u poslaničke jedinice. Imamo kvorum. Stavljam na glasanje Predlog zakona o dopunama Zakona o poljoprivrednom zemljištu u načelu. Za 166 narodnih poslanika, tri protiv, niko uzdržan, dva nisu glasala, ukupno je 171 prisutan u sali. Konstatujem da je Narodna skupština većinom glasova prihvatila Predlog zakona u načelu. Otvaram pretres Predloga zakona u pojedinostima. Da li se neko javlja za reč? (Niko.) Pošto se niko ne javlja za reč, zaključujem pretres Predloga zakona u pojedinostima. Molim narodne poslanike da postave svoje kartice u poslaničke jedinice. Imamo kvorum. Stavljam na glasanje Predlog zakona o dopunama Zakona o poljoprivrednom zemljištu, u celini. Za 163, niko protiv, niko uzdržan, dva narodna poslanika nisu glasala, 165 ukupno prisutno u sali. Konstatujem da je Narodna skupština većinom glasova usvojila Predlog zakona o dopunama Zakona o poljoprivrednom zemljištu. Ovim je iscrpen dnevni red. Zahvaljujem na strpljenju. Vidimo se na sledećem zasedanju Narodne skupštine.